hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy ca es es tr ne en hy hy hy hy hy hy en en fr es es en es hy hy hy eu hy hy hy hy hy hy hy hy hy en en en en en en en en en
ԱՄՖ խորհրդի նիստը Երևանում, մայիսի 27, 2015 – Հայաստանի պետհիմնարկների, ՏԻՄ-երի աշխատողների արհմիություն
27 Մայիսի, 2015 6 Օգոստոսի, 2019
Արհմիությունների միջազգային ֆեդերացիայի նախորդ տարին ամփոփվեց Հայաստանում
Հայաստանի պետհիմնարկներ, ՏԻՄ-երի և հասարակական սպասարկման աշխատողների ճյուղային հանրապետական արհմիությունն այս տարվա մայիսի 25-28-ը հյուրընկալեց Պետական հիմնարկների և հասարակական սպասարկման աշխատողների արհմիությունների միջազգային ֆեդերացիայի (ԱՄՖ) խորհրդի անդամներին: Ժամանողները Բելառուսի, Մոլդովայի, Ուկրաինայի, Վրաստանի, Ղազախստանի, Տաջիկստանի, Ղրղզստանի, Լատվիայի, Իսրայելի պետական հիմնարկների աշխատողների արհմիությունների ղեկավարներ և ներկայացուցիչներ էին:
Մայիսի 27-ին կայացած նիստում բացման խոսքով և մասնակիցներին արդյունավետ աշխատանքի մաղթանքներով հանդես եկավ ԱՄՖ նախագահ Վլ. Սավչենկոն:
Հայաստանի արհմիությունների կոնֆեդերացիայի նախագահ Է. Թումասյանը նիստում ևս հանդես եկավ ելույթով` ընդգծելով Հայաստանի պետհիմնարկների հանրապետական արհմիության դերը հանրապետության արհմիութենական շարժման մեջ:
Նիստին մասնակցում էին նաև ճյուղային հանրապետական արհմիության 2003-2013թթ. նախագահ Ե.Հակոբովան, ԱՄՖ աշխատակազմի ներկայացուցիչներ, Հայաստանի պետհիմնարկների արհմիության խորհրդի և նախագահության անդամներ, «Ֆրիդրիխ Էբերտ» հիմնադրամի հայաստանյան գրասենյակի ներկայացուցիչ Լ. Բադալյանը:
Օրակարգային հարցերի շրջանակում խորհրդի անդամները քննարկեցին Արհմիությունների միջազգային ֆեդերացիայի անդամ երկրների արհմիութենական խնդիրները, անդամ կազմակերպություններում էլեկտրոնային միասնական շտեմարանը զարգացնելու անհրաժեշտությունը, ամփոփեցին տարեկան վիճակագրական տվյալները, ֆեդերացիայի նախորդ տարվա եկամուտներն ու ծախսերը, հաստատեցին 2015-ի տարեկան բյուջեն,  ներկայացվեցին ԱՄՖ անդամ երկրների սոցիալ-տնտեսական խնդիրները, առաջարկվեցին արհմիությունների կողմից դրանց լուծման ուղիներ, խրախուսվեցին արհմիության անդամների թվաքանակի զգալի աճ գրանցած երկրների ամիությունների ղեկավարները և այլն:
Հայաստանի պետհիմնարկների, ՏԻՄ-երի և հասարակական սպասարկման աշխատողների արհեստակցական կազմակերպությունների ճյուղային հանրապետական միության նախագահ Ա. Ասատրյանն իր ելույթում առավել հանգամանորեն ներկայացրեց այն խնդիրները, որոնք այսօր ունեն Հայաստանի պետհիմնակներում աշխատողները: ՃՀՄ նախագահն անդրադարձավ նաև նախորդ տարում իրականացված արհմիութենական միջոցառումներին ու հետագա ծրագրերին, կարևորեց արհմիության երիտասարդական թևի ձևավորումը և այլն:
Ա.Ասատրյանի ամբողջական ելույթը ներկայացվում է այստեղ: (Ռուսերեն տարբերակը՝ այստեղ)։
Օրակարգային բոլոր հարցերն ամփոփվեցին խորհրդի համապատասխան որոշումներով:
Նշենք նաև, որ նախորդ օրը ԱՄՖ պատվիրակության անդամները պաշտոնական հանդիպում են ունեցել Հայաստանի արհմիությունների կոնֆեդերացիայի նախագահ Է.Թումասյանի հետ: Հանդիպման ընթացքում ՀԱՄԿ-ի նախագահ Է.  Թումասյանը հյուրերին ծանոթացրել է ՀԱՄԿ-ի կառուցվածքին, գործառույթներին, հանրապետությունում արհմիության առջև ծառացած խնդիրներին, կարևորել է ՀԱՄԿ-ի երիտասարդ կադրերի պատրաստվածության խնդիրը և այլն:
Մտքերի փոխանակության  ընթացքում հյուրերը առաջարկել են համագործակցությունը դարձնել  շարունակական:
Պաշտոնական միջոցառումներից զատ հյուրերը Ծիծեռնակաբերդի հուշահամալիրում հարգանքի տուրք են մատուցել հայոց ցեղասպանության զոհերի հիշատակին, ծանոթացել են ցեղասպանության պատմությանը, այցելել են Հայաստանի պատմամշակութային այլ վայրեր:
ԿԲ-ի պատասխանը կուտակային կենսաթոշակային համակարգի մասին արհմիության առաջարկներին 26 Սեպտեմբերի, 2022
Հրատապ գործողությունների կոչ՝ ի պատասխան Հայաստանի դեմ Ադրբեջանի ագրեսիայի 14 Սեպտեմբերի, 2022
Քննարկվելու է քաղծառայողների բազային աշխատավարձի բարձրացումը․ Վարչապետի աշխատակազմ 12 Սեպտեմբերի, 2022
ՀՀ — ԵՄ Քաղհասարակության հարթակը պաշտոնապես հիմնադրվեց 2 Սեպտեմբերի, 2022
Երիտասարդ արհմիութենականները եռօրյա սեմինարին 22 Օգոստոսի, 2022
Website available in English and Armenian
Հեռ․ +374 10 580582
©2020 Հայաստանի պետական հիմնարկների, ՏԻՄ֊երի և հանրային ծառայությունների աշխատողների ճյուղային հանրապետական միություն
Կայքի սպասարկումն ու բովանդակության ստեղծումը՝ Արսեն Իգիթյան
Հայաստանի Հանրապետության 2019-2023թթ. «Արժանապատիվ աշխատանք» ազգային ծրագիր